钦定古今图书集成/明伦汇编/闺媛典/第032卷 > 孝女曹娥
## 钦定古今图书集成/明伦汇编/闺媛典/第032卷 > 孝女曹娥

按《后汉书列女传》：“孝女曹娥者，会稽上虞人也。父盱，
能弦歌，为巫祝。汉安二年五月五日，于县江溯涛迎
婆娑神，溺死不得尸骸。娥年十四，乃沿江号哭，昼夜
不绝声。旬有七日，遂投江而死。至元嘉元年，县长度
尚改葬娥于江南道傍，为立碑焉。”〈注娥投衣于水祝曰父尸所在衣当
沈衣随流至一处而沈遂随衣而没衣字或作瓜见项原列女传会稽典录曰上虞长度尚弟子邯郸淳
字子礼时甫弱冠而有异才尚先使魏朗作曹娥碑文成未出会朗见尚尚与之饮宴而子礼方至督酒
尚问朗碑文成未朗辞不才因试使子礼为之操笔而成无所点定朗嗟叹不暇遂毁其草其后蔡邕又
题八守曰黄绢幼妇外甥曰：〉